Алег Волчак паведаміў “Новаму часу, што накіраваў касацыйную скаргу на рашэнне суда першай інстанцыі ў Мінскі гарадскі суд. “Я лічу, што маё затрыманне і арышт былі незаконнымі, і ў нашай скарзе на адзінаццаці аркушах мы разам з адвакатам Дар’яй Ліпкінай указалі ўсе недахопы ў дзеяннях участковага Карыцькі, які складаў на мяне адміністратыўны пратакол, — распавёў праваабаронца. — Па-першае, мне не прадаставілі адваката па майму патрабаванню, па-другое, рэчы, якія ў мяне адабралі, не былі запакаваныя. Апроч таго, панятымі выступалі адны і тыя ж асобы — намеснік начальніка Цэнтральнага РУУС Шахлай і сведка Лявошка, якія мяне і затрымлівалі. Мы юрыдычна цалкам разбіваем пастанову суддзі Якунчыхіна і паказваем безгрунтоўнасць дзеянняў як участковага, так і суддзі па прыцягненню мяне да адказнасці за дробнае хуліганства.